21.7.2023
ET
Euroopa Liidu Teataja
C 257/37
16. märgib, et Euroopa koostalitlusvõime raamistiku vabatahtlikkuse tõttu on koostalitlusvõime juhtimine killustunud, eriti detsentraliseeritud riikides.
Komitee rõhutab riigi pädevate asutuste ning lahendusi varakult kasutusele võtvate kohalike ja piirkondlike omavalitsuste olulist rolli teadlikkuse suurendamisel ja digiülemineku edendamisel oma linnades ja piirkondades; 17. kordab vajadust ületada digitaalsed ja territoriaalsed lõhed.
Seda eesmärki aitab saavutada digikompassi (7) eesmärk tagada 2030. aastaks kõigi avalike põhiteenuste osutamine veebi vahendusel.
Komitee rõhutab, et avalike teenuste koostalitlusvõime tagamine digitaalselt ja/või veebis on väga oluline liidu kõigi linnade ja piirkondade jaoks, olenemata nende geograafilisest asukohast, muu hulgas äärealade, kaugete saarte ja mägipiirkondade jaoks.
Tehnoloogia abil on võimalik tagada see, et need piirkonnad ja kohalikud omavalitsused tulevad toime oma ebasoodsast asukohast tulenevate puudustega.
Komitee rõhutab, et koostalitlusvõimelise ülemineku juhtimisel on vaja konkreetset ja tõhusat koostööd saarte ja äärealadega; 18. väljendab heameelt proaktiivsete linnade ja piirkondade tegevuse üle, kes otsivad lahendusi ja jagavad parimaid tavasid, töötavad varajaste kasutuselevõtjatena ja katsetavad uusi tavasid.
Komitee kiidab tööd, mida on teinud liikumine living-in.eu, (8) mis ühendab linnu ja kogukondi digiülemineku edendamisel, ning avatud ja paindlike arukate linnade võrgustik, mis on töötanud välja minimaalseid koostalitlusvõime mehhanisme, mis on universaalsed vahendid andmete, süsteemide ja teenuste koostalitlusvõime saavutamiseks linnade ja tarnijate vahel kogu maailmas.
Komitee rõhutab, et homogeensema koostalitlusvõimekeskkonna ja laialdaselt kasutatavate koostalitluslahenduste saavutamiseks tuleb luua kogu ELi hõlmav juhtimissüsteem; 19. märgib, et uute süsteemide hankimine või olemasolevate ajakohastamine on kohalikele ja piirkondlikele omavalitsustele koormav, eelkõige oskusteabe, rahaliste vahendite ja personali puudumise tõttu; 20. kordab, et koostalitlusvõime on ELi digitaalse vastupanuvõime ja strateegilise sõltumatuse jaoks äärmiselt oluline: seoses ühendatud teenuste ja süsteemide olemasoluga tuleb omavahel ühendatud üksustes samu või sarnaseid lahendusi kasutades vältida võimalikku digitaalset pandeemiat, mis võib tekkida võrgu nõrgimale kohale tehtud suure küberründe tagajärjel.
Samal ajal vähendab avatud lähtekoodiga lahenduste kasutamine sõltuvust peamistest tarkvaralahenduste tarnijatest, suurendades seeläbi ELi strateegilist sõltumatust; 21. tunnistab linnade, väiksemate omavalitsuste ja piirkondade muret kavandatud määrusega antavate uute ülesannete pärast ning rõhutab tungivat vajadust võtta arvesse nende erihuve.
Komitee toonitab, et tema esindajad peavad olema koostalitlusvõime juhtimise strateegilise tasandi lahutamatu osa, ning kavatseb Koostalitleva Euroopa nõukojas osalemise kaudu tagada kohalike ja piirkondlike murekohtade arvessevõtmise; 22. toonitab, et kohalike ja piirkondlike omavalitsuste jaoks on oluline saada Koostalitleva Euroopa nõukojalt ja riigi pädevatelt asutustelt konkreetseid suuniseid selle kohta, millistele teenustele kohaldatakse koostalitlusvõime hindamist.
Komitee rõhutab, et enne koostalitlusvõime hindamist tuleks kindlaks määrata piiriülese kohaldatavuse eelkontroll ning selle eest peaksid vastutama riigi pädevad asutused; 23. peab tervitatavaks ettepaneku rõhuasetust avatud lähtekoodiga lahendustele ja samuti avatud lähtekoodiga lahenduste arendajate osalemisele Koostalitleva Euroopa kogukonnas.
Avatud lähtekoodi kasutamine kohaliku ja piirkondliku haldustasandi teenuselahenduste ühe olulise osana suurendab läbipaistvust, vähendab kulusid, edendab küberturvalisust ja väldib seotust tarnijaga, mis on tingitud sellest, et osa juba kogutud andmetest ei pruugi teenuseosutaja vahetamisel olla kättesaadavad; 24. teeb ettepaneku, et Koostalitleva Euroopa portaal – või sarnaste funktsioonidega portaal – toimiks kõigi ELi liikmesriikides pakutavate avalike veebiteenuste hoidlana, kus teenused on rühmitatud teenuseliikide ja liikmesriikide kaupa.
Portaal võib seejärel olla lähtepunktiks kõigile kodanikele, kes otsivad teavet selle kohta, kuidas neid avalikke teenuseid veebis kasutada.
See oleks tõhus viis koondada teavet avalike põhiteenuste kohta, mida tuleb 2030. aastaks veebis osutada; 25.
märgib lõpetuseks, et ettepanek on kooskõlas subsidiaarsuse ja proportsionaalsuse põhimõttega.
Brüssel, 24. mai 2023 Euroopa Regioonide Komitee president Vasco ALVES CORDEIRO
(7) (8)
https://digital-strategy.
ec.europa.eu/en/policies/europes-digital-decade https://living-in.eu/